CELEX: 62020TN0776
Language: lv
Date: 2020-12-29 00:00:00
Title: Lieta T-776/20: Prasība, kas celta 2020. gada 29. decembrī – Stockdale/Padome u.c.

12.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 128/36
            
         
      Prasība, kas celta 2020. gada 29. decembrī – Stockdale/Padome u.c.
      (Lieta T-776/20)
      (2021/C 128/44)
      Tiesvedības valoda – franču
      
         Lietas dalībnieki
      
      
         Prasītājs: Robert Stockdale (Bristol, Apvienotā Karaliste) (pārstāvis: N. de Montigny, advokāts)
      
         Atbildētāji: Eiropas Savienības Padome, Eiropas Komisija, Eiropas Ārējās darbības dienests, Eiropas Savienības īpašais pārstāvis Bosnijā un Hercegovinā
      
         Prasījumi
      
      Prasītāja prasījumi Vispārējai tiesai ir šādi:
      primāri:
      
                  —
               
               
                  lēmumu par atlaišanu atzīt par prettiesisku;
               
            
                  —
               
               
                  attiecībā uz tiesībām, kas izriet no privāto tiesību līguma:
                  
                              —
                           
                           
                              pārkvalificēt viņa līgumattiecības par darba līgumu uz nenoteiktu laiku;
                           
                        
                              —
                           
                           
                              atzīt, ka prasītājs ir diskriminēts attiecībā uz norādīto atlaišanas iemeslu un, pamatojoties uz to, piespriest atbildētājiem samaksāt 10 000 EUR par psiholoģisko kaitējumu, kas novērtēts ex aequo et bono;
                           
                        
                              —
                           
                           
                              konstatēt, ka atbildētāji nav ievērojuši līgumsaistības un it īpaši pienākumu pienācīgi iepriekš paziņot par līguma uz nenoteiktu laiku izbeigšanu;
                           
                        
                              —
                           
                           
                              atzīt, ka pret prasītāju ir bijusi nevienlīdzīga un prettiesiska izturēšanās, un līdz ar to piespriest atbildētājiem viņu atjaunot amatā vai, pakārtoti, izmaksāt viņam kompensāciju, kas aprēķināta, pamatojoties uz tiesību uz darba līgumu zaudēšanu līdz paredzamajam darba līguma termiņa beigām;
                           
                        
                              —
                           
                           
                              līdz ar to piespriest atbildētājiem samaksāt prasītājam kompensāciju par nepamatotu atlaišanu (unfair dismissal), kas jānosaka vēlāk un kas pagaidu kārtā ex aequo et bono noteikta 393 850,08 EUR apmērā;
                           
                        
                              —
                           
                           
                              piespriest atbildētājiem samaksāt procentus par iepriekš minētajām summām;
                           
                        
            
                  —
               
               
                  attiecībā uz citām tiesībām, kuru pamatā ir diskriminējoša attieksme starp prasītāju un citiem Eiropas Savienības darbiniekiem:
                  
                              —
                           
                           
                              konstatēt, ka vienam no pirmajiem trim atbildētājiem prasītājs esot bijis jāpieņem darbā kā pagaidu darbinieks, un atzīt, ka pirmie trīs atbildētāji bez objektīva pamatojuma esot izturējušies pret prasītāju diskriminējoši, ciktāl runa bija par viņa atalgojumu, pensijas tiesībām un saistītajiem pabalstiem, kā arī turpmākas nodarbinātības garantiju;
                           
                        
                              —
                           
                           
                              piespriest pirmajiem trim atbildētājiem atlīdzināt prasītājam zaudēto atalgojumu, pensijas, pabalstus un priekšrocības, kas izriet no šajā prasības pieteikumā minēto Kopienu tiesību pārkāpumiem;
                           
                        
                              —
                           
                           
                              piespriest samaksāt prasītājam procentus par šīm summām;
                           
                        
                              —
                           
                           
                              noteikt termiņu, kādā lietas dalībniekiem ir jāaprēķina šī kompensācija, ņemot vērā pakāpi un līmeni, kādā prasītājs bija jāieceļ, vidējo algas pieaugumu, karjeras attīstību, pabalstus, kādi viņam bija jāsaņem saskaņā ar šiem pagaidu darbinieka līgumiem, un salīdzināt iegūtos rezultātus ar prasītāja faktiski saņemto atlīdzību;
                           
                        
            
                  —
               
               
                  piespriest atbildētājiem atlīdzināt tiesāšanās izdevumus.
               
            pakārtoti:
      
                  —
               
               
                  piespriest iestādēm izmaksāt prasītājam kompensāciju, pamatojoties uz ārpuslīgumisko atbildību, kas izriet no viņa pamattiesību neievērošanas, par summu, kas pagaidu kārtā un ex aequo et bono noteikta 400 000 EUR apmērā.
               
            
         Pamati un galvenie argumenti
      
      Prasības pamatošanai prasītājs izvirza trīs pamatus.
      
                  1.
               
               
                  Pirmais pamats attiecas uz atbildētāju līgumisko un ārpuslīgumisko atbildību, pamatojoties uz:
                  
                              —
                           
                           
                              prasītāja līgumam piemērojamo materiālo tiesību pārkāpumu;
                           
                        
                              —
                           
                           
                              diskrimināciju prasītāja pilsonības dēļ lēmumā par viņa atlaišanu un atšķirīgo attieksmi atlaišanas procedūrā pret viņu kā Lielbritānijas valstspiederīgo Eiropas Savienībā, kā arī tiesību tikt uzklausītam neievērošanu;
                           
                        
                              —
                           
                           
                              tiesību ļaunprātīgu izmantošanu, secīgi izmantojot uz noteiktu laiku noslēgtus līgumus, un samērīguma, kā arī vienlīdzīgas attieksmes un nediskriminācijas principu pārkāpumu;
                           
                        
                              —
                           
                           
                              tiesisko nedrošību un tiesību uz labu pārvaldību neievērošanu, Eiropas labas administratīvās prakses kodeksa pārkāpumu un darba ņēmēju brīvas pārvietošanās tiesību pārkāpumu.
                           
                        
            
                  2.
               
               
                  Otrais pamats attiecas uz lēmuma par prasītāja atlaišanu prettiesiskumu. Šim pamatam ir divas daļas.
                  
                              —
                           
                           
                              Pirmā daļa attiecas uz tiesību aktu, kas piemērojami viņa darba līgumam (līguma kvalifikācija, atlaišanas noteikumi, nevienlīdzīga attieksme salīdzinājumā ar citiem Lielbritānijas valstspiederīgajiem, kas strādā priekš Eiropas Savienības), pārkāpumu. Pakārtoti, prasītājs apgalvo, ka, lai sasniegtu tādus pašus rezultātus, ir jāpiemēro tie paši principi, kas nostiprināti Eiropas tiesību aktos.
                           
                        
                              —
                           
                           
                              Otrā daļa attiecas uz darbinieku diskrimināciju iestādēs, jo īpaši runājot par pagaidu darbiniekiem piešķirtajām tiesībām (dažādu pabalstu nemaksāšana, iemaksas pensiju fondā, izdevumu atmaksa utt.).
                           
                        
            
                  3.
               
               
                  Trešais pamats attiecas uz Eiropas Savienības iestāžu ārpuslīgumisko atbildību, ko prasītājs ir izvirzījis, ja viņa prasījumu pamats attiecībā uz atbildētāju līgumisko atbildību tiktu uzskatīts par nepieņemamu vai nepamatotu.